જલંધર (પંજાબ): પિમ્સના નશામુક્તિ કેન્દ્રમાં 25 વર્ષના રિક્કી ઉર્ફ લાડીનું શુક્રવારે રાતે મોત થઇ ગયું. પરિવારજનોનું કહવું છે કે તેને લાંબા સમયથી નશાની આદત હતી. દોઢ મહિના પહેલા જ બડિંગ ગામમાં રહેતી અમન સાથે તેના લગ્ન થયા હતા. પત્નીએ જણાવ્યું કે જીવનની છેલ્લી ક્ષણોમાં પણ તે નશા માટે પૈસા માંગી રહ્યો હતો. આખા મહોલ્લાની આંખોમાં આંસૂ ભરાઇ આવ્યા જ્યારે અંતિમસંસ્કાર પહેલા મૃતકની માએ કહ્યું- નશા માટે પૈસા લઇ લે મારા દીકરા, પરંતુ એકવાર મારા માટે ઉઠી જા. જવાન દીકરાના મૃત્યુથી તેના પિતા આઘાતમાં છે.